9 फरवरी की रात कटरा स्थित कालिका रेस्टोरेंट में एडीसी का एलएलबी छात्र दिलीप सरोज अपने कुछ दोस्तों के साथ खाना खाने पहुंचा था। खाने का आर्डर देने के बाद वह दोस्तों के साथ रेस्टोरेंट की सीढ़ी पर बैठा था, उसी वक्त टीटीई विजय शंकर सिंह अपने ड्राइवर रामदीन मौर्य और दोस्त ज्ञान प्रकाश अवस्थी के साथ रेस्टोरेंट पहुंचा। रेस्टोरेंट की सीढ़ी चढ़ने के दौरान विजय के पैर से दिलीप को ठोकर लग गई जिस पर दोनों में कहासुनी हो गई। कुछ देर बाद रेस्टारेंट के अंदर दोनों पक्षों में मारपीट शुरू हो गई। इस मारपीट में दिलीप के दोस्त घायल होकर मौके से भाग निकले जबकि वह रेस्टोरेंट के अंदर ही बेहोश हो गया। जिसके बाद टीटीई विजय शंकर और उसके साथी बेहोश दिलीप को रेस्टोरेंट के बाहर उठा ले आए और उसकी डंडे व ईंट से सरेआम क्रूरता से पिटाई की।